**Վոլֆգանգ Պրիկլոպիլ** (գերմ.՝ Wolfgang Přiklopil, մայիսի 14, 1962(1962-05-14), Վիեննա, Ավստրիա - օգոստոսի 23, 2006(2006-08-23), Վիեննա, Ավստրիա), ավստրիացի հանցագործ, 1998 թվականին առևանգել է 10-ամյա Նատաշա Կամպուշին։ 8 տարի անց Կամպուշը փախել է նրա մոտից, ինչից հետո Պրիկլոպիլն ինքնասպան է եղել։

Վաղ տարիներ
-----------

Վոլֆգանգ Պրիկլոպիլը ծնվել է 1962 թվականի մայիսի 14-ին Ավստրիայի մայրաքաղաք Վիեննայում։ Նա գերմանական «Շառլահբերգ» ընկերության ներկայացուցիչ, բրենդիի արտադրությամբ զբաղվող Կառլ Պրիկլոպիլի միակ որդին էր։ Վոլֆգանգի մայրը տնային տնտեսուհի Վալտրաուդն էր։

1972 թվականին Պրիկլոպիլի ընտանիքը քաղաքային բնակարանից տեղափոխվել է Շտրասհոֆ ան դըր Նորդբանում գտնվող սեփական տուն, որը ժառանգել էր Կառլը իր հորից՝ Օսկարից։ 10-14 տարեկան հասակում Վոլֆգանգը սովորել է «Հաուփտշուլե Աֆրիտշգասսե» դպրոցում՝ նախատեսված զարգացման միջին մակարդակի երեխաների համար։ Նա սովորել է միջակ, բայց վարքից ստացել է բարձր գնահատականներ։

Մանկության տարիներին Պրիկլոպիլի մոտ ի հայտ են եկել հոգեկան շեղումներ։ Դպրոցում նա ընկերներ չուներ, քանի որ գերադասում էր մենակյաց զբաղմունքներ, օրինակ՝ ընթերցանությունը կամ փազլի հավաքումը։ 13 տարեկանում ինքնուրույն ստեղծել էր պնևմատիկ զենք, որով կրակում էր ճնճղուկներին, աղավնիներին և վայրի շներին։ Մինչև չափահասությունը տառապել է գիշերամիզությամբ։

Տեխնիկի ծառայություն
--------------------

14 տարեկանում՝ միջնակարգ դպրոցն ավարտելուց հետո, Պրիկլոպիլն ընդունվեց միջին մասնագիտական ուսումնական հաստատություն։ Մեկ տարի անց Վոլֆգանգը կիսատ թողեց ուսումը և սկսեց շաբաթական 25 ֆունտ աշխատավարձով աշխատել գերմանական «Siemens» էլեկտրոնային ընկերությունում։ Ըստ նրա նախկին գործընկեր Էռնեստ Վինտերի՝ գործընկերները Պրիկլոպիլի վարքագծում երբեք տարօրինակություններ չեն նկատել։

Սովորելու ընթացքում՝ 1981 թվականին, Պրիկլոպիլը Վիեննայի Մարիա Թերեզա թագուհու զորանոցում մեկնել է պարտադիր ութամսյա զինվորական ծառայության։ Նա զորանոցում ապրել է միայն վեց շաբաթ, իսկ մնացած վեցուկես ամսվա ընթացքոըն հաճախ գնացել է տուն։

Պրիկլոպիլը ուսումն ավարտեց լավ գնահատականներով և ընդունվեց աշխատանքի։ Սակայն ավելի ուշ նրան հեռացրին «Siemens»-ում աշխատանքից հաստիքների կրճատման պատճառով։ Նա ծառայության անցավ Վիեննայի «Kapsch» էլեկտրոնային ընկերությունում, որը սպասարկում էր ավստրիական հեռախոսակապը։ Այնտեղ աշխատել է 1983 թվականից մինչև 1991 թվականը։ 1991 թվականին նա փոխեց իր բնակավայրը, որտեղ ապրում էր մոր հետ, և վերադարձավ Շտրասհոֆ ան դըր Նորդբան։

Քրեական հոգեբան Մանֆրեդ Կրամպլը հայտարարել է, որ իր կարծիքով 1990-ական թվականների սկզբին Պրիկլոպիլն արդեն որոշել էր երեխա առևանգել։ Կրամպլն ասել է․ 

|  |  |  |
| --- | --- | --- |
|  | Պրիկլոպիլը, հավանաբար, մտադիր էր ստեղծել որոշակի զուգահեռ աշխարհ, իր շատ անձնական փակ տարածքը՝ անհասանելի մյուսներին։ Տարածք, որտեղ ինքն ամեն ինչ կղեկավարի։ Եվ ես կարծում եմ՝ այս ամենը հանգեցրել է մի բանի. նա ունի նորմալ մարդկային հարաբերություններ ձևավորելու ունակության ծանր դեֆիցիտ։ |  |

Կամպուշի առևանգում
------------------

Պրիկլոպիլի տունը
1998 թվականի մարտի 2-ին Պրիկլոպիլն առևանգեց տասնամյա Նատաշա Կամպուշին, որը գնում էր դպրոց։ Ականատեսների խոսքերով՝ նա իր սպիտակ ֆուրգոնը կայանել էր Մելանգասսե փողոցում՝ դպրոցի դարպասներ մոտ։ Համաձայն Կամպուշի խոսքերի՝ առևանգողը գտնվում էր ֆուրգոնում, իսկ երբ ինքը մոտեցավ, Պրիկլոպիլը դուրս եկավ մեքենայից, բռնեց Նատաշայի ձեռքերից և նրան նետեց ֆուրգոնը։ Դրանից հետո Պրիկլոպիլը Կամպուշին տարավ իր տուն և փակեց 5 մ² տարածքով նկուղային տարածքում։ Այն կառուցել էր Պրիկլոպիլի պապը՝ Օսկարը, որպես ռմբապաստարան՝ միջուկային պատերազմից պաշտպանելու նպատակով։

Հանցագործության ժամանակ Պրիկլոպիլին նկատել է 12-ամյա մի աղջիկ։ Նա տեսել է՝ ինչպես է տղամարդը աղջկան գցում սպիտակ ֆուրգոնի մեջ։ Ոստիկանության որոշմամբ հարցաքննվել են Ավստրիայի՝ սպիտակ ֆուրգոն ունեցող բոլոր 700 վարորդները, այդ թվում՝ Պրիկլոպիլը։ Վերջինս հայտարարել է, որ մարտի 2-ին տանը միայնակ է եղել, իսկ մեքենան օգտագործում է շինարարական նյութեր տեղափոխելու նպատակով։

Հետաքննության ընթացքում վերանայվել են բազմաթիվ այլ վկայություններ, բայց դրանցից ոչ մեկն իսկական հանցագործին գտնելու համար արդյունք չի տվել։

Առ այսօր Պրիկլոպիլի արարքի դրդապատճառը հստակ հաստատված չէ։ Կամպուշն իր հարցազրույցներում չի տալիս հստակ մեկնաբանություններ այն հարցի հետ կապված, թե արդյոք առևանգողը բռնաբարել է իրեն՝ նշելով, որ իրենց սեռական հարաբերությունները իր անձնական կյանքն են։ Սակայն Նատաշայի փախուստից հետո նրա հետ զրուցած առաջին ոստիկանը խոսել է «սեռական բռնության» մասին։

Ինքնասպանություն
----------------

Պրիկլոպիլը Կամպուշին գերության մեջ պահել է ավելի քան 8 տարի։ 2006 թվականի օգոստոսի 23-ին Կամպուշին հաջողվեց փախչել, երբ ժամը 12։53-ին՝ ըստ կենտրոնաեվրոպական ժամային գոտու։ Պրիկլոպիլին զանգահարեց իր մեքենայի հավանական գնորդը, և նա մի քանի վայրկյանով հեռացավ Կամպուշի մոտից։ Նատաշան, որը մինչ այդ փոշեկուլով մաքրում էր առևանգողի «BMW 850i» մակնիշի մեքենան, միացրած թողեց փոշեկուլը և փախավ։ Նա օգնության համար դիմեց Պրիկլոպիլի հարևաններին, որից հետո նրան տարան ոստիկանություն, որտեղ էլ ճանաչեցին մարմնի սպիով և ԴՆԹ-ի թեստով։

Պրիկլոպիլը, հասկանալով, որ ոստիկանությունը հետապնդում է իրեն, նետվեց վիեննական «S-Bahn» գնացքի տակ։ Նա մահացավ օգոստոսի 23-ին՝ ժամը 20։59-ին։

Մշակույթում
-----------

* 2013 թվականին կայացավ «3096 օր» ֆիլմի պրեմիերան՝ հիմնված Կամպուշի առևանգման պատմության վրա։ Ֆիլմի ռեժիսորն էր Շերրի Հորմանը։ Պրիկլոպիլի կերպարի դերակատարն էր Տուրե Լինդհարթը։

Տես նաև
-------

* Նատաշա Կամպուշ
* 3096 օր
* Natascha Kampusch trifft
* 3096 օր (ֆիլմ)

Ծանոթագրություններ
------------------

1. 1 2  «Austria girl 'describes kidnap'» (անգլերեն). BBC News. 2006 թ․ օգոստոսի 25. Վերցված է 2006 թ․ օգոստոսի 27-ին.
2. ↑  «Wer war Wolfgang Priklopil?: Natascha Kampusch und der stille Nachbar» (գերմաներեն). Der Tagesspiegel. 2007 թ․ օգոստոսի 10. Արխիվացված օրիգինալից 2012 թ․ դեկտեմբերի 14-ին. Վերցված է 2002 թ․ մայիսի 9-ին.
3. ↑  Халл и Лайдиг, 2009, էջ 44
4. ↑  Халл и Лайдиг, 2009, էջ 45
5. ↑  Халл и Лайдиг, 2009, էջ 46
6. 1 2 3  Халл и Лайдиг, 2009, էջ 47
7. 1 2  Халл и Лайдиг, 2009, էջ 48
8. 1 2 3  Халл и Лайдиг, 2009, էջ 50
9. ↑  Халл и Лайдиг, 2009, էջ 51
10. ↑  Халл и Лайдиг, 2009, էջ 63
11. ↑  Халл и Лайдиг, 2009, էջ 64
12. 1 2  Халл и Лайдиг, 2009, էջ 68
13. ↑  Халл и Лайдиг, 2009, էջ 69
14. ↑  Ramsland K. «The "Master"». *Sex Slaves: The Psychology of Mastery* (անգլերեն). Crime Library. Արխիվացված օրիգինալից 2012 թ․ հունիսի 3-ին. Վերցված է 2010 թ․ հոկտեմբերի 7-ին.
15. ↑  Халл и Лайдиг, 2009, էջ 87
16. ↑  Халл и Лайдиг, 2009, էջ 88
17. ↑  Кампуш и др. 2011, էջ 47
18. ↑  Халл и Лайдиг, 2009, էջ 66
19. ↑  Халл и Лайдиг, 2009, էջ 140
20. ↑  Халл и Лайдиг, 2009, էջ 141
21. ↑  Халл и Лайдиг, 2009, էջ 142
22. ↑  Халл и Лайдиг, 2009, էջ 145
23. ↑  Халл и Лайдиг, 2009, էջ 117
24. ↑  Халл и Лайдиг, 2009, էջ 197
25. ↑  Халл и Лайдиг, 2009, էջ 209
26. ↑  Niemeier T. (2011 թ․ օգոստոսի 23). «Natascha Kampusch: Flucht vor genau fünf Jahren» (գերմաներեն). DiePresse. Վերցված է 2012 թ․ ապրիլի 25-ին.
27. ↑  Roxborough S. (4.16.2012). «Antonia Campbell-Hughes Cast as Austrian Kidnap Victim Natascha Kampusch» (անգլերեն). The Hollywood reporter. Արխիվացված օրիգինալից 2012 թ․ հոկտեմբերի 16-ին. Վերցված է 2012 թ․ օգոստոսի 27-ին.

Գրականություն
-------------

* Natascha Kampusch, *3,096 Days*, (Penguin, 2010) 978-0-670-91999-4.
* Allan Hall and Michael Leidig, *The Girl in the Cellar*, (Hodder, 2009) 978-0-340-99787-1.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ISNI: 0000000395577082 · NLP: a0000002312027 · NTA: 332880036 · NUKAT: n2007150591 · VIAF: 290270075 · WorldCat VIAF: 290270075 |

 |